ΓΡΑΠΤΗ ΕΡΩΤΗΣΗ E-1633/01

υποβολή: Chris Davies (ELDR) προς την Επιτροπή

(12 Ιουνίου 2001)

Θέμα: Ενημέρωση ασθενών για φάρμακα

Δεδομένης της πρόσβασης που διαθέτουν οι ασθενείς σε ένα ευρύ φάσμα πληροφοριών σχετικά με τα φάρμακα και τηνγεία μέσω διαφόρων πηγών και ιδιαίτερα του διαδικτύου, και δεδομένης επίσης της σημασίας που έχει να είναι ο ασθενής ενημερωμένος, σκοπεύει άραγε η Επιτροπή να εξετάσει και να αξιολογήσει εκ νέου το ρόλο και την αξία της ενημέρωσης των ασθενών; Επιπλέον, σκοπεύει μήπως η Επιτροπή να εισηγηθεί νέες πρωτοβουλίες ή πιλοτικά προγράμματα που θα επιτρέψουν στις φαρμακοβιομηχανίες να παράσχουν άμεσα στους ασθενείς ευρύτερη πρόσβαση στις πληροφορίες σχετικά με τα φάρμακα;

Σκοπεύει επίσης η Επιτροπή να καταθέσει τροπολογίες σε ισχύουσες οδηγίες σχετικά με διαφήμιση και/ή φάρμακα ώστε να παράσχει στους ασθενείς ευρύτερη πρόσβαση στις πληροφορίες;

Καθώς το διαδίκτυο επεκτείνεται διαρκώς και οι ιστοσελίδες που ασχολούνται με θέματαγείας γίνονται ολοένα και πιο δημοφιλείς, σκοπεύει άραγε η Επιτροπή να εξετάσει και να αξιολογήσει εκ νέου το ρόλο και την αξία της ενημέρωσης των ασθενών από όποια πηγή κι αν προέρχεται αυτή;

Απάντηση του κ. Liikanen εξ ονόματος της Επιτροπής

(18 Σεπτεμβρίου 2001)

Με τη γενίκευση των νέων τεχνολογιών της πληροφορίας, το κοινό έχει πρόσβαση σε ένα πολύ ευρύτερο φάσμα πληροφοριών, οι οποίες δύσκολα μπορούν να ελεγχθούν. Στον τομέα των φαρμάκων και γενικότερα της δημόσιαςγείας,πάρχει ισχυρή ζήτηση εκ μέρους ορισμένων ασθενών. Επομένως, πρέπει να εξασφαλιστεί η δυνατότητα πρόσβασης των ασθενών σε πληροφορίες καλής ποιότητας.

Στο άρθρο 3 της οδηγίας 92/28/ΕΟΚ του Συμβουλίου της 31ης Μαρτίου 1992 για τη διαφήμιση των φαρμάκων που προορίζονται για ανθρώπους(1) προβλέπεται ότι απαγορεύεται η απευθυνόμενη στο κοινό διαφήμιση των φαρμάκων που μπορούν να χορηγηθούν μόνο με ιατρική συνταγή.

Στις 19 του παρελθόντος Ιουλίου, η Επιτροπή εξέδωσε πρόταση για την τροποποίηση της προαναφερόμενης οδηγίας, η οποίαποβλήθηκε στο Κοινοβούλιο και στο Συμβούλιο για έγκριση.

Στο έγγραφο αυτό, η Επιτροπή προτείνει, στο πλαίσιο της εν εξελίξει αναθεώρησης στον τομέα των φαρμακευτικών προϊόντων, να διευρυνθούν οι δυνατότητες πληροφόρησης των ασθενών σχετικά με τα φάρμακα που χορηγούνται με ιατρική συνταγή, και τούτο για ναπάρξει ανταπόκριση στις νόμιμες ανάγκες τους. Η πληροφόρηση των ασθενών για ορισμένα από τα φάρμακα αυτά θα είναι δυνατή σε ένα σαφώς καθορισμένο πλαίσιο καιπό αυστηρό έλεγχο. Η δυνατότητα αυτή θα αφορά ορισμένα φάρμακα που προορίζονται για τη θεραπεία παθήσεων όπως το AIDS, ο διαβήτης ή οι βρογχοπνευμονικές ασθένειες. Η επιλογή των παθήσεων εξαρτάται από διάφορα κριτήρια όπως η ζήτηση των ασθενών, ο ρόλος των επαγγελματιών τηςγείας σε σχέση με την πάθηση, ο χρόνιος χαρακτήρας της ασθένειας, τα χαρακτηριστικά των πληθυσμών στόχων. Αυτό το είδος πληροφόρησης θαπόκειται σε αρχές ορθών πρακτικών που θα θεσπιστούν από την Επιτροπή σε συνεργασία με τις αρμόδιες αρχές των κρατών μελών και θα έχει ως προϋπόθεση τη θέσπιση, σε επίπεδο κρατών μελών, διαδικασιών αυτοελέγχου από τη φαρμακευτική βιομηχανία. Προτείνεται επίσης ο ευρωπαϊκός οργανισμός για την αξιολόγηση των φαρμακευτικών προϊόντων να εξασφαλίζει τον έλεγχο της εφαρμογής των ορθών πρακτικών καθώς και το συντονισμό του ελέγχου αυτού του είδους πληροφοριών. Φυσικά, προβλέπεται να διενεργηθεί αξιολόγηση μετά από μια πενταετή περίοδο εφαρμογής, προκειμένου να αποφασιστεί η συνέχεια που θα δοθεί στη δοκιμή αυτή και να προταθεί κάθε τροποποίηση που είναι αναγκαία για τη βελτίωση της εφαρμογής της.

(1) ΕΕ L 113 της 30.4.1992.